gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en gu en gu en en en en fr en en en en el gu en en gu gu gu gu gu gu gu gu gu gu gu gu en gu gu es en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: બાળકોના હસ્તે રંગાયા કૃષ્ણજીવનના રંગો – કૌશિક પટેલ ‘માલવણિયા’
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
(‘બાળલીલા-કૃષ્ણલીલા’ પુસ્તકમાંથી સાભાર. અહીં ૯મા બાળચિત્ર પ્રદર્શનની એક ઝલક આપવામાં આવી છે. પુસ્તકની વિગતો લેખના અંતે આપવામાં આવી છે.)
કવિવર અને ચિત્રકાર રવિન્દ્રનાથ ટાગોરે એક વખત કહ્યું હતું કે, ‘ઈશ્વર હજી પણ આ પૃથ્વી પર બાળકો મોકલે છે એ બાબત જણાવે છે કે ઈશ્વરે હજી મનુષ્ય જાતિમાંથી શ્રધ્ધા ગુમાવી નથી.’ બાળકો આ પૃથ્વીનો સૌથી મોટો શણગાર છે. બાળકોને કોઈ પ્રભુના પયગંબર કહે છે તો કોઈ તેને પતંગિયા તરીકે ઓળખે છે. બાળકો પોતે જ ઈશ્વરની એક ઉત્તમ કલાકૃતિ હોય ત્યારે તેમની પાસે કલાસાધના કરાવાય ત્યારે કેટલા સુંદર પરિણામો આવે ? કલા પોતે જ કલાની સાધના કરે ત્યારે સુંદર પરિણામ જ આવે.
ઘણાં વર્ષોથી અમદાવાદના ચિત્રકાર અને ચિત્રશિક્ષક શ્રી કૌશિક પટેલ “માલવણિયા” ઈશ્વરની કૃતિ પાસે કલાસાધના કરાવવાનું ઉત્તમ કામ કરી રહ્યા છે. કામ કરવું અને જુદી અને શ્રેષ્ઠ રીતે કરવું તે તેમની સંસ્થા “ક્રિષ્ના કલા કલમ” નું લક્ષ્ય છે. બાળકો પાસે વિવિધ વિષયો પર સુંદર અને મનોહર ચિત્રોનું સર્જન કરાવી તે ચિત્રોના પ્રદર્શનો યોજે છે. લગભગ ૧૯૯૩ થી એટલે કે લગભગ ૨૧ વર્ષથી આ પ્રવૃત્તિ કરાવી રહ્યા છે. અત્યાર સુધીમાં આઠેક બાળચિત્ર પ્રદર્શનોના આયોજનો સંસ્થાના નામ નીચે કરી ચૂક્યા છે. જેવા કે, ‘સંસ્કૃતિના અણમોલ રત્નો-૨૦૦૨’, ‘મેઘધનુષની રંગછટા-૨૦૦૩’, ‘કન્યા કલાવૈભવ-૨૦૦૭’, ‘સર્જન શોધ્યા બાલહસ્તેઃ રામાયણ-૨૦૦૯’, ‘ઉત્સવપ્રિય ગુજરાત’ અને ‘બાળ સર્જકોનું મનોરાજ્યઃ મહાભારત-૨૦૧૨’. બાળકો પાસે સુંદર વિષયો પર સુંદર કામ કરવાની અને સમાજ સમક્ષ આ કામને રજૂ કરવાની ટેવ જ પડી ગઈ છે. એ ટેવ આજે તો પરંપરા બની ગઈ છે. તમામ પ્રદર્શનની એક પ્રદર્શન-સ્મરણિકાનું પ્રકાશન તો ખરું જ.
શ્રાવણ મહિનો એટલે શિવ કૃષ્ણને ભજવાનો મહિનો. શ્રીકૃષ્ણના જન્મોત્સવની ઉજવણી કરીને અને શિવના નામનો નામોત્સવનું ગુણગાન ગાઈને આનંદ લૂંટવામાં આવે છે. શ્રાવણ માસમાં કલાકારના શ્રીકૃષ્ણના ચિત્રોની કલાકારીને માણીએ.
આ વર્ષે થોડા મહિના પહેલા અમદાવાદની કનોરિયા ગેલેરી ફોર આર્ટમાં શ્રીકૃષ્ણના જીવન આધારિત “ક્રિષ્ણા કલમ સંસ્થા”એ ‘બાળલીલા-કૃષ્ણલીલા’ નામનું એક નવમું બાળચિત્ર પ્રદર્શનનું આયોજન કરેલું. નવામાં નવું કરવાની ટેવવાળા આયોજક શ્રી કૌશિક પટેલ ‘માલવણિયા’ આ પ્રદર્શનને એક નવી રીતે રજુ કરેલું. ૭થી૧૭ વર્ષની ઉંમરના ૨૩ બાળ કલાકારો પાસે ૪૬ જેટલા ચિત્રો કરાવેલાં. બિહાર રાજયના મિથિલા પ્રદેશની મધુબની ચિત્રશૈલીમાં તૈયાર કરેલ ચિત્રો મનોહર લાગતા હતા. આ એક ઉત્તમ અને ઉમદા પ્રયાસથી ગુજરાતમાં રહેતા બાળકોને બીજા પ્રદેશની ચિત્રશૈલીનો અનુભવ મળેલો. પ્લાસ્ટીક ક્રેયોન, પેન્સિલ કલર અને ઈંક પેનના માધ્યમ વડે તૈયાર પામેલી ચિત્રકૃતિઓ નિહાળવી એ ઉત્તમ લ્હાવો હતો.
કૃષ્ણ જન્મ, પુતનાવધ, માખણચોર કાનુડો, રાધા કૃષ્ણની પ્રેમલીલા, ચીરહરણ, ગોવર્ધન લીલા, નાગદમન, કંસવધ અને કૃષ્ણ સુદામાની મૈત્રી જેવા વિષયોને આવરી લેવામાં આવેલા.
આ પ્રદર્શન જરાક જુદી રીતે અને શ્રેષ્ઠ રીતે રજુ કરવામાં આવેલું. શ્રી કૌશિક પટેલ ‘માલવણિયા’ એ બાળકો પાસેથી મધુબની ચિત્રશૈલીમાં સર્જન કરાવી, ગુજરાતના નામી-અનામી કવિઓ પાસે ચિત્ર નીચે બે કાવ્ય પંક્તિઓ લખાવેલી. હર્ષ બ્રહ્મભટ્ટ, અંકિત ત્રિવેદી, યશવંત મહેતા, ડૉ. હર્ષદેવ માધવ, નટવર પટેલ, લતા હિરાણી, પાર્થિવી-અધ્યારૂ શાહ, અનિલ ચાવડા, ભાવેશ ભટ્ટ અને ઋષિરાજ જાની એ બાળ કલાકારોને પ્રોત્સાહિત કરવા પોતાની કલમનો લાભ આપેલો. આમ, બાળકોના ચિત્ર સર્જનમાં ઉમેરાયું કાવ્ય સર્જન. આ રીતે બે કલાઓનું મિલન કરાવવાનો પ્રયાસ ઉત્તમ અને પ્રેરક પુરવાર બનેલો. આ જ ચિત્રો-કાવ્યોના સંગ્રહને એક સુંદર પુસ્તકમાં કંડારવામાં આવેલું. કોઈપણ આંતરરાષ્ટ્રીય પ્રકાશનની પંગતમાં માનભેર બેસી શકે તેવી તેની ગુણવત્તા હતી. કલાત્મક અને આકર્ષક પુસ્તક બાળકો માટે એક સોનેરી સંભારણું બની જશે.
બાળ સર્જકોના આ નવીન અને નોખા પ્રદર્શનના ઉદ્દઘાટન પ્રસંગે શ્રી પ્રદ્યુમન વ્યાસ (ડીરેક્ટર, એન.આઈ. અમદાવાદ), શ્રી રતિલાલ કાંસોદરિયા (ખ્યાતનામ શિલ્પકાર), શ્રી સૌમિલ મુન્શી (પ્રખ્યાત સંગીતકાર, ગાયક), શ્રી દિનેશ ગુપ્તા (અગ્રગણ્ય સમાજસેવક) અને જાણીતા ચિત્રકાર જય પંચોલી આવી પહોંચેલા. જેમની હાજરીથી બાળ કલાકારોના મુખ મલકી ઉઠેલા. ઉત્સાહમાં અનેરો વધારો દેખાતો હતો.
તારીખ ૧ મે ૨૦૧૪ થી ૪ મે ૨૦૧૪ સુધી કનોરિયા ગેલેરી ફોર આર્ટમાં ચાલેલા આ બાળચિત્ર પ્રદર્શનને નિહાળવા અમદાવાદના સેંકડો કલારસિકો ઉમટી પડેલા. જાણીતા કવિઓ, સાહિત્યકારોમાં હર્ષ બ્રહ્મભટ્ટ, અંકિત ત્રિવેદી, યશવંત મહેતા, ડૉ. હર્ષદેવ માધવ, નટવર પટેલ, લતા હિરાણી, પાર્થિવી-અધ્યારૂ શાહ, અનિલ ચાવડા, ભાવેશ ભટ્ટ, બાબુભાઈ સોલંકી, રાવજીભાઈ પટેલ, પરમાનંદ ગાંધી, રમેશ તન્નાએ પણ પ્રદર્શનની મુલાકાત લીધેલી. મનહર કાપડીયા, દેવાંગ વ્યાસ, પ્રશાંત પટેલ, સુરેન્દ્ર પટેલ, દિનુ પટેલ જેવા ચિત્રકારોએ ઉપસ્થિત રહીને બાળ કલાકારોન્વ પ્રોત્સાહિત કર્યાં હતા. સ્વામિની સુલભાનંદ સરસ્વતી, ચિરાગ ત્રિપાઠી, જાગૃત પટેલ-રૂબિ જાગૃત, ભાવેશ શુક્લ, ગાયત્રી ત્રિવેદી, નૈષદ પુરાણી, કમલેશ નાણાવટી જેવા મહાનુભવોની હાજરી પણ બાળકોનો ઉત્સાહ વધારતી દેખાતી હતી.
આજના વેગીલા પ્રવાહમાં વહી જતા આપણા બાળકોને આપણી સંસ્કૃતિના અણમોલ ખજાનાથી વાકેફ કરવાનો આ ઉત્તમ પ્રયાસ હતો. જે બાળકોએ આ પ્રદર્શનમાં ભાગ નથી લેતાં – ચિત્રકારો નથી એમને માટે પ્રદર્શન જોવાની પણ અદ્દભુત તક હતી. વાલીઓ માટે પણ ઉત્તમ સમય હતો.
આ નવમાં બાળચિત્ર પ્રદર્શનનો ખરો યશ તો ચિત્રના સર્જકને ફાળે જ જાય છે. કવિતા લખી આપનાર કવિ અને આયોજકને પણ બિરદાવવા જ રહ્યા. રનેન પટેલ, શ્રીયા પટેલ, દૈવિક પટેલ, મિલી પટેલ, આસ્થા પટેલ, ક્રિયાંશી પટેલ, જૈવલ શાહ, સાહિર શાહ, શિમોની શાહ, ભાવિશા ગાંધી, આકાંક્ષા ગાંધી, દ્વિજા કક્કડ, જય મૂર્તિ, વરુણ શુક્લા, વંશિકા પરીખ, પ્રથમ પંચાલ, વિધિ શાહ, કાવ્યા ઝવેરી, એશના ખાંડવાલા, આસ્થા ચાંદીવાલા, આશની ઠાકોર, નિલિકા ભગત અને સોનાલી સુરતી. આ પ્રદર્શનના ભાગીદાર ચિત્રકારોની કીર્તિ વિશ્વસ્તરે ખીલે એવી શુભકામનાઓ.
[પુસ્તકનું નામઃ ‘બાળલીલા-કૃષ્ણલીલા’, પ્રકાશક-સંપાદકઃ કૌશિક પટેલ “માલવણિયા’, અમદાવાદ, કિંમત રૂ. ૨૫૦/- ]
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous મંદિર દર્શનનું કેન્દ્ર હોય, પ્રદર્શનનું કેન્દ્ર ન હોય – મોરારિબાપુ
અવગણનાનો પાયો ! – હરેશ ધોળકિયા Next »
આ પ્રકારનું અન્ય સાહિત્ય:
‘દેશી’ એકલતા, ‘વિદેશી’ એકલતા – વીનેશ અંતાણી
જેમનાં સંતાનો વિદેશમાં સેટલ થયાં હોય તેવાં મા-બાપની દ્વિધા સમજવા જેવી છે. એમને પાછલી ઉંમરે સંતાનો, પૌત્ર-પૌત્રી સાથે રહેવાની અદમ્ય ઈચ્છા હોય એ સ્વાભાવિક છે. તે માટે વિદેશમાં જઈને રહે તો ત્યાં તદ્દન એકાકી જીવન જીવવાની સ્થિતિ સામે લડવું પડે છે. ચેન્નઈમાં રહેતાં એક બહેન અન્ના વારકીએ એમની એવી જ વાસ્તવિકતાની નક્કર વાતો કહેતો હૃદયસ્પર્શી લેખ લખ્યો હતો. એમનાં ત્રણ સંતાનો ... [વાંચો...]
પહાડ જેવા દુઃખને રાઈનો દાણો કેવી રીતે બનવશો ? – ડૉ. ચંદ્રકાંત મહેતા
(‘સફળતાની સિસ્મોગ્રાફી’ પુસ્તકમાંથી સાભાર. રીડ ગુજરાતીને આ પુસ્તક ભેટ મોકલવા બદલ ગૂર્જર ગ્રંથરત્ન કાર્યાલયનો ખૂબ ખૂબ આભાર. પુસ્તક પ્રાપ્તિની વિગતો લેખના અંતે આપવામાં આવી છે.) માણસને ત્રણ પ્રકારનાં દુઃખ ભોગવવાં પડે છે. દૈહિક, દૈવિક અને ભૌતિક. ગમે તેટલો સમર્થ માણસ હોય પણ એક યા બીજા પ્રકારે એના જીવનમાં આ ત્રણ પૈકી એકાદ અથવા વધુ દુઃખ આવવાનાં જ. માણસ દુઃખથી ભાગી શકતો ... [વાંચો...]
પ્રેરક વાંચન – સંકલિત
કંઠસ્થ....! – અમૃતલાલ વેગડ સવારે ચાલ્યા. થોડી વારમાં કુબ્જા (નદી) આવી. કુબ્જા અને નર્મદાના સંગમ પર છે અજેરા. એકદમ ઊભી ને ઊંચી ભેખડ પર હોવાને લીધે આ ગામ હવામહેલ જેવું જણાતું હતું. લાગતું હતું કે ફૂંક મારવાથી ગામનાં ખોરડાં સીધાં નદીમાં પડશે. થોડાં કુબ્જામાં, થોડા નર્મદામાં. અમે કુબ્જા પાર કરવા ઈચ્છ્યું પણ ન કરી શક્યાં. પાણી વધુ નહોતું પણ બંને ... [વાંચો...]
1 પ્રતિભાવ : બાળકોના હસ્તે રંગાયા કૃષ્ણજીવનના રંગો – કૌશિક પટેલ ‘માલવણિયા’
p j paandya says:
August 25, 2014 at 11:32 am
બહુ સરસ પ્રયત્ન અભિનન્દન્
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
ભાઈ એન્ડ બા વીથ ગોડ એટ જી-મેલ ડોટ કોમ – રાહુલ શુક્લ
pritesh patel: wish u many many happy returns of the day...
Amrut Gosai: વાહ સ્વાતિબેન ….ખુબ સુન્દર રિતે સમાજ...
બટુક ઠુંમર: અદભુત, અવર્ણનિય અને અકલ્પનિય. ડો.એટલુ સરળ અને...
Vijay Panchal: Bau Saras… che….
Sheela Patel: Good story
NEELAM GUPTA: આ ને બચ્પન માટૅ લખો.સારી કવિઆ હે.
jigisha dave: Very nice story its really hart...
Darshan: 30/૩/1987 time 21ઃ00 birtha peels ઃ godhara...
Arvind Patel: અંતઃસપુરના. હું જયારે એમ માનુ કે બધું હું જ...
Keyur Patel: પૂરાણૉમા પણ વાર્તા છે જ કે દધિચીએ પોતાના...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
રીડગુજરાતી વિશે : પ્રેસ વિભાગ
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.